CELEX: 32006R1056
Language: hr
Date: 2006-07-12 00:00:00
Title: Uredba Komisije (EZ) br. 1056/2006 od 12. srpnja 2006. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               218
            
         32006R1056
   
               L 192/6
            
            
               SLUŽBENI LIST EUROPSKE UNIJE
            
            
               12.07.2006.
            
         
      UREDBA KOMISIJE (EZ) br. 1056/2006
   od 12. srpnja 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. srpnja 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 996/2006 (SL L 179, 1.7.2006., str. 26.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Prijenosni uređaj za snimanje i reprodukciju digitalnog zvuka i slike na baterije koji sadrži sljedeće glavne dijelove u zajedničkom kućištu:
                           
                                       —
                                    
                                    
                                       čvrsti disk kapaciteta za pohranu od 30 GB,
                                    
                                 
                                       —
                                    
                                    
                                       zaslon u boji, veličine dijagonale od 6,35 cm (2,5 inča),
                                    
                                 
                                       —
                                    
                                    
                                       mikrofon i
                                    
                                 
                                       —
                                    
                                    
                                       prijamnik radio programa.
                                    
                                 Uređaj podržava sljedeće formate: MPEG1, MPEG2, MPEG4, DivX, XviD, WMV, MJPEG, MP3 i WMA.
                           Može se priključiti na napravu za automatsku obradu podataka preko USB ulaza radi slanja ili preuzimanja medijskih datoteka. Također se može priključiti na različite uređaje preko audio/video sučelja (A/V).
                           Može snimiti do 15 000 pjesama ili 120 sati digitalne slike, ili pohraniti 25 000 fotografija. Također može snimiti i glas.
                        
                     
            
               8521 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8521 i 8521 90 00.
               Budući da uređaj ima posebnu funkciju, razvrstavanje kao jedinica za pohranu iz tarifnog broja 8471 se isključuje (napomena 5.B i 5.E uz poglavlje 84.).
               S obzirom na mogućnosti uređaja, njegova je glavna funkcija snimanje i reprodukcija slike kako je predviđeno tarifnim brojem 8521. Stoga se isključuje razvrstavanje pod tarifne brojeve 8520 i 8527.
               Proizvod nije ni uređaj za prijam televizijskog programa niti video monitor i stoga se razvrstavanje pod tarifni broj 8528 isključuje.
               Budući da uređaj ima namjenu koja je na drugom mjestu navedena u poglavlju 85. (tarifni broj 8521), isključuje se razvrstavanje pod tarifni broj 8543.
            
         
               
                           2.
                        
                        
                           Proizvod sastavljen od:
                           
                                       —
                                    
                                    
                                       kemijske olovke sa zamjenjivim punjenjem i
                                    
                                 
                                       —
                                    
                                    
                                       flash memorije kapaciteta od 128 MB i USB sučelja koje se može ukopčati na USB ulaz naprave za automatsku obradu podataka.
                                    
                                 Dijelovi se mogu koristiti samostalno.
                        
                     
            
               8523 90 90
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature i tekstom oznaka KN 8523, 8523 90 i 8523 90 90.
               Proizvod je složeni proizvod koji se sastoji od pisaljke s USB flash memorijom. S obzirom na vrijednost dijelova, proizvod je namijenjen prvenstveno za pohranu podataka (tarifni broj 8523).
               Funkcija USB flash memorije je ista kao funkcija kartice s flash memorijom, a to je privremeno pohranjivanje digitalnih podataka (uključujući MP3 datoteke). Prisutnost USB sučelja ne mijenja tu funkciju. Stoga USB flash memorija nije naprava za automatsku obradu podataka ili njezina jedinica. Dakle, razvrstavanje pod tarifni broj 8471 se isključuje (napomena 5.E uz poglavlje 84.).
            
         
               
                           3.
                        
                        
                           Proizvod sastavljen od:
                           
                                       —
                                    
                                    
                                       sata koji ima samo mehanički zaslon i
                                    
                                 
                                       —
                                    
                                    
                                       flash memorije kapaciteta od 128 MB i USB sučelja koje se može ukopčati na USB ulaz naprave za automatsku obradu podataka.
                                    
                                 Dijelovi se mogu koristiti samostalno.
                        
                     
            
               8523 90 90
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature i tekstom oznaka KN 8523, 8523 90 i 8523 90 90.
               Proizvod je složeni proizvod koji se sastoji od sata s USB flash memorijom. S obzirom na vrijednost dijelova, proizvod je namijenjen prvenstveno za pohranu podataka (tarifni broj 8523).
               Funkcija USB flash memorije je ista kao funkcija kartice s flash memorijom, a to je privremeno pohranjivanje digitalnih podataka (uključujući MP3 datoteke). Prisutnost USB sučelja ne mijenja tu funkciju. Stoga USB flash memorija nije naprava za automatsku obradu podataka ili njezina jedinica. Stoga se razvrstavanje pod tarifni broj 8471 isključuje (napomena 5.E uz poglavlje 84.).
            
         
               
                           4.
                        
                        
                           Osam malih plastičnih kocki s 48 stranica koje su povezane na dva brida.
                           Položaj kocki može se mijenjati tako da čini različite geometrijske oblike s pravilnim ilustracijama.
                        
                     
            
               9503 60 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503, 9503 60 i 9503 60 90.
               Budući da kocke treba razmještati kako bi se dobile pravilne ilustracije, proizvod se smatra slagalicom.